open-index/open-wikipedia-markdown huggingface dataset:
עינת שמשוני

**עינת אסתר שמשוני** (נולדה ב-1982) היא סופרת ילדים ומבוגרים ומעצבת גרפית ומאיירת ישראלית.

## ביוגרפיה
ממוזער
עינת שמשוני נולדה שישית מתוך שבעה ילדים לשרה ויעקב דגן. היא גדלה במושב רמת מגשימים שברמת הגולן. את לימודיה התיכוניים השלימה באולפנית טבריה, במגמת אומנות ועיצוב. לאחר שנתיים של שירות לאומי המשיכה ללימודי תואר ראשון בעיצוב גרפי והוראת אומנות במכללת אמונה בירושלים.

בשנת 2009 יצא לאור ספרה הראשון, ספר הילדים **"מסרגות הפלא של סבתא"**, שאותו כתבה ואיירה. בשנת 2010 נכלל הספר בפרויקט ספריית פיג'מה. בשנת 2018 יצא לאור ספרה הראשון למבוגרים הראשון, "רוחות טובות".

עינת עוסקת בכתיבה, הנחיה והוראה. היא בעלת **"סטודיו געש"**, המתמחה בעיצוב כריכות וספרים, ומלמדת עיצוב במכללת צפת. בנוסף, היא כותבת את הבלוג **"צרות של מעצבים"** ומגישה, יחד עם אחותה, עורכת הספרים תמר וינברג, את הפודקאסט הספרותי **"בין השורות"**.

עינת פעילה במיזם סיפור.חיים בו חוברים סופרים, מעצבים גרפיים ועורכים לכתיבת ספרי הנצחה לנרצחי טבח שבעה באוקטובר ומלחמת חרבות ברזל. עינת אחראית על העיצוב הגרפי בעמותת "כותבים חיים" שהוקמה לקידום המיזם.

עינת נשואה לאילן שמשוני, אם לחמישה, מתגוררת בקצרין שברמת הגולן.

## ספריה של עינת שמשוני

# **מסרגות הפלא של סבתא**, בני-ברק, ספרית פועלים, 2009.
# **איזה יום, געש ספרים**, קצרין, עינת שמשוני,2016, איורים: שמעון אנגל.
# **רוחות טובות**, ישראל, געש ספרים, 2018, עריכה ספרותית: דפנה שחורי.
# **לעזאזל**, געש ספרים, 2021, עריכה ספרותית: דפנה שחורי; עריכה לשונית: תמר וינברג.
# The house of lost spirits / Einat Shimshoni ; translation from the Hebrew by Judith Yacov, [Tel Aviv] : eBookPro Publishing, 2020
# **מלאך**, געש ספרים, 2022; עורך אחראי: לירון פיין ; עריכה: נעמה טל; עריכת לשון: ענת הרש-גרוס.
# דברים שבורים, מסדה, 2024

## קישורים חיצוניים

* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:בוגרות אולפנות
קטגוריה:בוגרות שירות לאומי
קטגוריה:בוגרות מכללת אמונה/אפרתה
קטגוריה:רמת מגשימים: אישים

קטגוריה:ישראליות שנולדו ב-1982
קטגוריה:ישראלים שנולדו ב-1982
שרה מסה

**שרה מסה** (נולדה ב-1976) היא סופרת ספרדייה. שרה נולדה במדריד, והיא גרה בסביליה מאז ילדותה. כמשוררת, היא זכתה בפרס השירה הלאומי על שם מיגל ארנאנדס (Premio Nacional de Poesía Miguel Hernández) בשנת 2007 עבור ספר השירים *Este jilguero agenda*. מאז, היא פרסמה את הרומנים *Un incendio invisible* ו-*El trepanador de cerebros*, ואת אוספי הסיפורים הקצרים *No es fácil ser verde* ו-*La sobredad del galápago*. הרומן שלה, *Cuatro por cuatro*, היה מועמד לפרס ארלדה .

## ביבליוגרפיה
### רומנים
* *El trepanador de cerebros* (2010).
* *Un incendio invisible* (2011; נערך מחדש ב-2017). *אש בלתי נראית*.
* *Cuatro por cuatro* (2012). *ארבע על ארבע*, טרנס.
* *Cicatriz* (2015). *צלקת*, טרנס.
* *Cara de pan* (2018). *בין הגדרות*, טרנס.
* *Un amor* (2020). בעברית: **אהבה אחת**, תרגום: משה רון, לוקוס הוצאת ספרים, 2023.
* *La familia* (2022). המשפחה. בעברית: **המשפחה**, תרגום: משה רון, לוקוס הוצאת ספרים, 2024.

**אוספי סיפורים קצרים**
* *La sobredad del galápago* (2008). *פיכחותו של החצב*.
* *No es fácil ser verde* (2009). *זה לא קל להיות ירוק*.
* *Mala letra* (2016). *כתב יד רע*, טרנס.

**שירים**
* *Este jilguero agenda* (2007).

## פרסים והוקרה
* 2007 - Premio Nacional de Poesía Miguel Hernández, על *Este jilguero agenda*
* 2011 - Premio Malaga de Novela, על *Un incendio invisible*
* 2016 - Premio Ojo Crítico de Narrativa, על *Cicatriz*
* 2017 - Premio Literario Arzobispo Juan de San Clemente, על *Cicatriz*
* 2021 - Premios de los libreros (ficción), על *Un amor*

## קישורים חיצוניים

## הערות שוליים

קטגוריה:משוררות ספרדיות
קטגוריה:סופרות ספרדיות
קטגוריה:ספרדיות שנולדו ב-1976
גאורג וצל

**גאורג וצל** (בגרמנית: **Georg Wetzell**; 5 במרץ 1869 – 3 בינואר 1947) היה גנרל גרמני אשר לחם במלחמת העולם הראשונה, ולאחר המלחמה שימש כראש משרד הגייסות (מקביל למטה הכללי) של הרייכסווהר בין 1926–1927.

## ביוגרפיה
וצל נולד בניידר-ארלבאך ב-5 במרץ 1869. ב-1 באוקטובר 1889 הוא התגייס לצבא הקיסרות הגרמנית. הוא למד בבית ספר צבאי וב-22 באוגוסט 1892 הועלה לדרגת לויטננט. ב-1 בינואר 1899 הוא הועלה לדרגת אובר-לויטננט. ב-1 באוקטובר 1900 הוא החל ללמוד באקדמיית המלחמה בברלין. ב-1 באפריל 1904 הוא החל לשרת במטה הכללי. ב-24 בינואר 1907 הוא הוצב במטה הקורפוס ה-15. ב-24 במרץ 1909 הוא מונה למפקד פלוגה ברגימנט הרגלים ה-132 (האלזסי ה-1). ב-7 במאי 1911 הוא הועבר למטה הדיוויזיה ה-2. ב-3 ביוני 1912 הוצב כנציג צבאי בבית חרושת לרובים בדנציג. ב-1 באוקטובר של אותה שנה הועלה לדרגת מיור. ב-1 באפריל 1913 הוא הועבר למטה הקורפוס ה-3.

עם פרוץ מלחמת העולם הראשונה, מונה וצל לראש מטה הקורפוס ה-18. ב-1916 הוא עבר לשרת בתפקידי מנהלה בפיקוד העליון. ב-11 בדצמבר של אותה שנה הוענק לו עיטור הפור לה מריט - העיטור הגבוה ביותר של הצבא הקיסרי. בתפקידו במטה הכללי, וצל הכין את תוכנית המתקפה הגרמנית בחזית האיטלקית שהביאה לניצחון גדול בקרב קפורטו. על כך, ב-1 בנובמבר 1917 נוספו עלי אלון לעיטור שלו. בתקופה זו הוא גם הפך לידידו ואיש סודו של אריך לודנדורף. ב-18 בדצמבר של אותה שנה הוא הועלה לדרגת אוברסט-לויטננט. בתחילת 1918 הוא מונה לראש מטה הארמייה ה-5. הוא היה מעורב יחד עם לודנדורף בתכנון מתקפת מאה הימים.

לאחר המלחמה, הצליח וצל להתקבל לרייכסווהר המצומצם. ב-1 במרץ 1921 הוא מונה למפקד המודיעין הצבאי בדרגת אוברסט. ב-1 בדצמבר 1923 הוא הועלה לדרגת גנרל-מיור. ב-1 בפברואר 1926 הוא מונה לראש משרד הגייסות - שם מכובס שנועד לאפשר לגרמניה להקים מטה כללי בלי להפר את חוזה ורסאי. בתפקידו כראש משרד הגייסות, וצל היה בפועל הרמטכ"ל של הרייכסווהר. שנה לאחר מכן הוא הועלה לדרגת גנרל-לויטננט. ב-25 בינואר 1927 הוא עזב את התפקיד. ב-31 באוקטובר של אותה שנה הוא פרש מהצבא בדרגת גנרל.

ב-1930 נשלח וצל לרפובליקה הסינית כיועץ צבאי. הוא שהה בסין ארבע שנים, ועם חזרתו מונה לעורך השבועון הצבאי. ב-29 ביולי 1944 הוא נעצר ונכלא במחנה הריכוז דכאו בחשד למעורבות בקשר העשרים ביולי. הוא שוחרר כבר ב-6 בנובמבר של אותה שנה. הוא נפטר באאוגסבורג ב-3 בינואר 1947.

## משפחתו
וצל היה בנם של בעל המפעל ולנטין לודוויג וצל ואשתו קרוליין אליזבת פרידריקה, לבית וולף. ב-1899 הוא נישא לאליזבת זאקס, בתו של גנרל-לויטננט אוסקר זאקס. ב-29 באוגוסט 1900 נולד בנו הורסט מנפרד לודוויג וצל. ב-22 באוגוסט 1905 נולד בנו השני רולף קרל יוליוס לאופולד וצל. ב-28 ביולי 1919 נולדה בתו אולגה וצל.

## קישורים חיצוניים

* גאורג וצל באתר lexikon der wehrmacht
* גאורג וצל באתר prussian machine
* גאורג וצל באתר axis history

קטגוריה:גנרלים ברייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1869
קטגוריה:גרמנים שנפטרו ב-1947
בוגדאן

**בוגדאן** (באוקראינית: **Богдан**; בהונגרית: **Tiszabogdány**; בצ'כית: **Bohdan**) הוא כפר במחוז זקרפטיה של אוקראינה. במהלך שנותיו התחלפה פעמים אחדות המדינה שבה נכלל הכפר. הכפר שוכן לאורך אחד מיובלי נהר הטיסה והוא אחד הכפרים המפוזרים מבחינה גאוגרפית באזור ושטחו הוא 486 קמ"ר. הכפר נמצא בגובה 800 מטר מעל פני הים. בשנת 2023 התגוררו בכפר 3,971 תושבים.

## היסטוריה
בוגדאן התפתח להיות כפר מחוות שהתקיימו באזור במאה ה-18. על פי מסמכים ששרדו שמו הוזכר בכתבים לראשונה בשנת 1803 באותה תקופה התיישבו כאן פועלים גרמנים והונגרים שהיו מיומנים בייעור ועיבוד עץ. הכפר היה בגבולות האימפריה האוסטרו הונגרית עד לתום מלחמת העולם הראשונה והקמת הרפובליקה הצ'כוסלובקית הראשונה.

קיימת סברה שהכפר נקרא על שמו של הגיבור הלאומי האוקראיני בוגדאן חמלניצקי, שעבור היהודים הוא היה צורר. על פי גרסה אחרת מקור השם הוא שתושבי הכפר שעבדו ביער ולא יכלו לחזור הביתה עם רדת הלילה גילו לפתע צבי בין העצים והחליטו שזו מתנה מאלוהים והחליטו לקרוא לכפר בוגדאן שתרגומו הוא מתת האל או נתן יה.

בשנת 1938 הפך האזור להיות בשליטת הרותנים למשך תקופה קצרה עד שסופח להונגריה ונכלל במחוז מאראמורש בין השנים 1938–1944 כחלק מהסכם של הונגריה עם גרמניה.

בין השנים 1920–1938 נכלל בגבולות הרפובליקה הצ'כוסלובקית הראשונה ונקרא בוהדן כחלק מאזור זקרפטיה או תת-קרפטיה או פודסקרפטיה.

בין השנים 1945–1991 היה הכפר חלק מברית המועצות ושמו היה בוגדאן. החל מ-1991 הוא בגבולות אוקראינה ושמו הוא בוהדן כחלק מנפת ראחוב במחוז זקרפטיה.

## הקהילה היהודית

ממוזער|חברי מועצת העיר בבוגדן בשנת 1935 שחלקם היו יהודים, במרכז עם הזקן ר' שמואל רוזנטל
החיים הקהילתיים היהודיים בבוגדאן החלו להתארגן בשנות השבעים של המאה ה-19. במפקד האוכלוסין של 1830 לא נרשם אף יהודי בכפר ובמפקד התושבים בשנת 1880 נמנו 123 יהודים. במפקד האוכלוסין בשנת 1930 נמנו 357 יהודים מתוך 4,299 תושבים. לא כל היהודים סומנו כיהודים כך שמספרם כנראה היה מעט גבוה יותר.                                                             

ב-20 במאי 1944 גורשו למחנה ההשמדה באושוויץ כל הנשים, הילדים והזקנים היהודים שנותרו בכפר, לאחר שהצעירים שולחו לפלוגות עבודה במחנות הכפייה. כל היהודים שנשלחו, כולל הרב והשוחט, נספו בשואה. יהודים בני בוגדאן שנותרו בחיים היו אלה שהצטרפו ללגיון הצ'כי של לודביק סבובודה או אלה שהיו בשליחות המחתרת החלוצית בהונגריה בתקופת השואה או אלה שהצליחו לעלות לארץ ישראל לפני ההשמדה.
ממוזער|חברי המזרחי בבוגדן בשנות ה-30 של המאה ועשרים

## קישורים חיצוניים

## הערות שוליים

קטגוריה:אוקראינה: כפרים
מרים מבורך

**מרים מבורך** (נולדה ב-9 ביוני 1941) היא חוקרת בתחום הגיל הרך, פרופסור בגמלאות שכיהנה בין היתר כמנהלת מכללת לוינסקי לחינוך.

## ביוגרפיה

מבורך נולדה בקרואטיה. החלה את דרכה כגננת. בעלת תואר דוקטור בחינוך מאוניברסיטת תל אביב (1994). בתחילת דרכה האקדמית שימשה מרצה בבית הספר לחינוך של אוניברסיטת תל אביב, ובהמשך עברה לכהן במשרה מלאה כחברת סגל במכללת לוינסקי שם הייתה המרכזת האקדמית ומרכזת המסלול לגיל הרך. בשנת 2002 מונתה לעמוד בראש המכללה וכיהנה בתפקיד שמונה שנים (עד 2010). לאחר פרישתה לגמלאות ממכללת לוינסקי בשנת 2016 הצטרפה לסגל מכללת תלפיות שם היא מכהנת כיושבת ראש המועצה האקדמית.

תחומי מחקרה העיקריים של פרופסור מבורך הם קוגניציה של מורים וגננות, אינטליגנציה פרקטית של ילדים צעירים, תהליכי שינוי בהכשרת מורים ובמערכות חינוך בגיל הרך. פרופסור מבורך הייתה אחראית על הערכה ואישור של לומדות לגיל הרך במערכת החינוך בישראל, ועמדה בראש צוות לנושא הגיל הרך בוועדה המקצועית של ועדת דוברת לנושא הרצף החינוכי. ובוועדות היגוי שונות לגיל הרך באגף לחינוך קדם־יסודי של משרד החינוך. פיתחה תוכניות הכשרה לגיל הרך.

## חיים אישיים
פרופ׳ מבורך מתגוררת בתל אביב. נשואה לאלכס, גמלאי של בנק דיסקונט. בתה היא פרופסור לילך שלו-מבורך מבית הספר לחינוך באוניברסיטת תל אביב.

## קישורים חיצוניים
* [מרים מבורך, על ספרה '''על מנהיגות חינוכית בגיל הרך''', הוצאת [מכון מופ"ת|מכון מופ״ת], 2017.]

קטגוריה:ישראלים ילידי קרואטיה
קטגוריה:בוגרי המוסד החינוכי נעמן
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:חוקרות חינוך ישראליות
קטגוריה:חוקרי חינוך ישראלים
קטגוריה:נשיאי מכללות בישראל
קטגוריה:סגל מכללת לוינסקי לחינוך
קטגוריה:ישראליות שנולדו ב-1941
קטגוריה:ישראלים שנולדו ב-1941
קטגוריה:סגל מכללת תלפיות
ברנקו ואן דן בומן

**ברנקו ואן דן בומן** (נולד ב-21 ביולי 1995) הוא כדורגלן הולנדי המשחק כקשר באנז'ה מהליג 1 בהשאלה מאייאקס אמסטרדם.

## קריירת מועדונים
ואן דן בומן נולד באיינדהובן והתחיל את הקריירה שלו במחלקת הנוער של אייאקס. ב-4 במרץ 2011, חתם על חוזה מקצועי ראשון ל-3 שנים במועדון.

בעונת 2013/2014, החל ואן דן בומן לשחק בקבוצת הנוער עד גיל 19 של אייאקס, ואף שותף ב-3 משחקים בליגת האלופות לנוער. בנובמבר 2013, ערך את הופעת הבכורה שלו בקבוצת המילואים של אייאקס יונג אייאקס בליגה השנייה בהולנד. בינואר 2014 קודם רשמית לסגל יונג אייאקס.

ביוני 2014, חתם ואן דן בומן באיינדהובן מהליגה השנייה בהולנד. באוגוסט 2014, ערך את הופעת הבכורה שלו במועדון, בניצחון 0–3 על אמן.

באוגוסט 2020, עזב ואן דן בומן לראשונה את הולנד וחתם בטולוז הצרפתית מהליגה השנייה תמורת 350,000 אירו. בעונת 2020/2021, היה שחקן מפתח בקישור של טולוז, ורשם 5 שערים ו-7 בישולים. בעונת 2021/2022, שיפר משמעותית את מספריו עם 12 שערים ו-21 בישולים, שיא הליגה הצרפתית השנייה.

במאי 2023, חתם ואן דן בומן על חוזה ל-4 שנים באייאקס, המועדון בו התחיל את הקריירה.

ב-21 בינואר 2026 הושאל ואן דן בומן לאנז'ה מהליג 1.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני פ.ס.וו. איינדהובן
קטגוריה:כדורגלני הירנפיין
קטגוריה:כדורגלני וילם II
קטגוריה:כדורגלני מועדון הכדורגל איינדהובן
קטגוריה:כדורגלני דה חראפסחאפ
קטגוריה:כדורגלני טולוז
קטגוריה:כדורגלני אייאקס
קטגוריה:כדורגלני אנז'ה
קטגוריה:הולנדים שנולדו ב-1995
כריסטופר טרימל

**כריסטופר טרימל** (נולד ב-24 בפברואר 1987) הוא כדורגלן אוסטרי המשחק כמגן ימני באוניון ברלין מהבונדסליגה.

## קריירה
טרימל התחיל את הקריירה שלו בקבוצות נוער באוסטריה. ב-2008 הצטרף לראפיד וינה ושיחק בעיקר בקבוצת המילואים. הוא ערך את הופעת הבכורה שלו בליגה האוסטרית באפריל 2009. בעונתו הראשונה בקבוצה הבוגרת שותף ב-4 משחקי ליגה.

בעונת 2009/2010 הבקיע את שער הבכורה שלו עבור ראפיד וינה ואף כבש שלושער מהיר בתוך 6 דקות נגד אוסטריה כרנטן.

בקיץ 2014 עבר טרימל לאוניון ברלין מהבונדסליגה השנייה בגרמניה. בעונת 2018/2019 מונה לקפטן הקבוצה ועלה עמה לבונדסליגה. בינואר 2023 האריך את חוזהו באוניון ברלין.

## נבחרת לאומית
טרימל ערך את הופעת הבכורה שלו בנבחרת אוסטריה באוגוסט 2009 במשחק ידידות נגד קמרון. עד מרץ 2010 רשם 3 הופעות בנבחרת.

לאחר הפסקה של יותר מ-9 שנים, זומן טרימל באוקטובר 2019 שוב לסגל הנבחרת ושיחק במשחק מוקדמות יורו 2020 נגד ישראל. במאי 2021 זומן לסגל המורחב ליורו 2020 ונכלל בסגל הסופי, עמו הגיע עד לשמינית הגמר. בנובמבר 2021 הבקיע את שער הבכורה שלו בנבחרת בניצחון 1-4 על מולדובה.

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:מגני כדורגל אוסטרים
קטגוריה:כדורגלני ראפיד וינה
קטגוריה:כדורגלני אוניון ברלין
קטגוריה:כדורגלני נבחרת אוסטריה
קטגוריה:ספורטאים אוסטרים בגרמניה
קטגוריה:אוסטרים שנולדו ב-1987
דני נמאסו

**דניאל נמאסו אדי-מסומבה לואדר** (באנגלית:**Daniel Namaso Edi-Mesumbe Loader**;נולד ב-28 באוגוסט 2000) הוא כדורגלן קמרוני-אנגלי המשחק כחלוץ באוסר מהליג 1 בהשאלה מפורטו ובנבחרת קמרון.

## קריירת מועדונים
### רדינג
לואדר נולד ברדינג לאב אנגלי ואם קמרונית. והתחיל את הקריירה שלו במחלקת הנוער של וויקומב וונדררס לפני שעבר ב-2012 לקבוצת הנוער של קבוצת עיר הולדתו, רדינג. ב-2016 זכה בגביע מאוריס אדלסטון לשחקן האקדמיה הטוב ביותר במועדון.

באוגוסט 2017 ערך את הופעת הבכורה המקצועית שלו בקבוצה הבוגרת בגיל 16, כשנכנס כמחליף בהארכה בניצחון 3–1 על מילוול בגביע האנגלי. בסוף החודש חתם על החוזה המקצועי הראשון שלו. ב-27 באפריל 2019 הבקיע את שער הבכורה שלו בקריירה בניצחון על מידלסברו.

### פורטו
באוגוסט 2020 חתם לואדר בפורטו ב' קבוצת המילואים של פורטו על חוזה לשנתיים. בעונתו הראשונה רשם 32 הופעות ו-8 שערים. בעונה שלאחר מכן כבש 15 שערים עבור קבוצת המילואים. באוקטובר 2021 זומן לראשונה לסגל הקבוצה הבוגרת ואף כבש בניצחון 4–1 על בואבישטה.

לואדר פתח את עונת 2022/2023 בניצחון 3–0 על טונדלה במשחק הסופר קאפ הפורטוגלי. כמו כן לקראת העונה הוא הצהיר בתקשורת הפורטוגלית שהשם בו הוא משתמש הוא דני נמאסו ולא דני לואדר כפי שנהגו לקרוא לו עד אז.

#### השאלה לאוסר
ב-17 באוגוסט 2025 הושאל נמאסו לאוסר מהליג 1 לעונה אחת עם אופציית רכישה. ב-23 באוגוסט ערך נמאסו את הבכורה שלו באוסר בהפסד 1–3 לניס.

## נבחרת לאומית
נמאסו שיחק בנבחרות הצעירות של אנגליה. הוא היה חלק מנבחרת אנגליה עד גיל 17 שסיימה כסגנית באליפות אירופה עד גיל 17 ב-2017. באותה שנה זכה עם נבחרת אנגליה עד גיל 17 בגביע העולם עד גיל 17. בינואר 2025, קיבל נמאסו אישור מפיפ"א לייצג את נבחרת קמרון מולדת אימו. ב-5 במרץ 2025 קיבל נמאסו זימון לנבחרת הבוגרת של קמרון לקראת צמד משחקי מוקדמות מונדיאל 2026 נגד אסוואטיני ולוב.  ב-19 במרץ ערך את הופעת הבכורה שלו בתיקו 0–0 עם אסוואטיני.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני רדינג
קטגוריה:כדורגלני פורטו
קטגוריה:כדורגלני אוסר
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2025
קטגוריה:ספורטאים זרים בפורטוגל
קטגוריה:אנגלים שנולדו ב-2000
קטגוריה:קמרונים שנולדו ב-2000
מגבר גיטרה

150px|ממוזער| מגבר גיטרה של המותג הבריטי VOX לצד גיטרה חשלית של ריקנבקר
**מגבר גיטרה** הוא מכשיר חשמלי או מערכת אלקטרונית המחזק את האות החשמלי מפיק אפ בגיטרה חשמלית, בגיטרה בס או בגיטרה אקוסטית, באופן בו הוא מסוגל להפיק צליל ברמקול אחד או יותר.

מגברי הגיטרה יכולים גם לשנות את הצליל של כלי הנגינה על ידי הדגשה או ביטול ההדגשה של תדרים מסוימים, ובאמצעות הוספת אפקטים אלקטרוניים, והוספת דיסטורשן (פיצ'ר המכונה גם "אוברדרייב").

עבור נגני גיטרה חשמלית רבים סוג המגבר וההגדרות אשר בהן הם משתמשים במגבר מהווים לעיתים מזוהים במיוחד עם הצליל הייחודי של אותם הנגנים. נגני גיטרה רבים עשויים גם להשתמש בפדל אפקטים על מנת לשנות את הצליל של האות עוד לפני שהוא מגיע למגבר. כאשר נדרש להקליט את תפוקת האודיו של המגבר, לרוב הדבר נעשה על ידי הצבת מיקרופון סמוך לרמקול, אך חלק מהמגברים כוללים רכיב דמוי קופסת DI, המאפשר את הקלטת התפוקה גם ללא מעבר של האודיו דרך האוויר.

## גלריית תמונות

VOX AC30 Twin.jpg|מגבר מסוג Vox AC 30 (1961–1962).
Marshall Major.JPG|מגבר של חברת מרשל משנת 1971.
MarkIV.jpg|מגבר מסוג Mesa Boogie Mark IV משנת 1990.
Fender Hot Rod Deluxe.jpg|מגבר מסוג Fender Hot Rod Deluxe משנת 1996.


## קישורים חיצוניים

קטגוריה:גיטרה
מסלאתה

**מסלאתה** (בערבית: **مسلاتة**) היא עיר בחלק הצפון-מערבי של לוב, במחוז מורקוב. יש בה כמעט 24,000 תושבים, והיא הייתה בעבר מרכז ללימודי האסלאם. העיר ידועה בשל חורפים גשומים מאוד וייצור שמן זית. ההכרזה על הקמת הרפובליקה הטריפוליטאית, שהייתה הרפובליקה הערבית הראשונה, בוצעה בעיירה, ב-16 בנובמבר 1918.

## היסטוריה
ב-1945 פרצו פרעות בטריפולי והאזור, שהייתה אז חלק מלוב, שהייתה תחת שלטון בריטי. יהודים רבים התאסלמו כדי להציל את נפשם.

פליטים יהודים ממסלאתה ייסדו בשנת 1950 את היישוב אחיסמך, וחלקם התיישבו במושבים זיתן, אחיעזר ודלתון.

## אוכלוסייה
רוב תושבי מסאלתה אינם מהעיר במקור, אלא מערים אחרות. רוב תושבי מסאלתה הם מוסלמים דתיים. במסאלתה יש כ-24 אלף תושבים.

## ממשל
העיר הייתה חלק מנפת אל-מרגב, אך לאחר המרד בלוב היא הפכה למחוז עצמאי.

## כלכלה
כלכלת העיר בנויה בעיקר על גידול זיתים, חיטה ושעורה. בנוסף, יש בעיירה רועי צאן וייצור של מלט.

## חינוך ותרבות
בעיר יש שלוחה של אוניברסיטת אלמרגב לאמנויות. בית ספר לרפואה, מכללה למדעי הדת ופקולטה להנדסה. בנוסף, מסלאתה היא ביתם של בתי ספר איסלאמיים רבים. וככזה היא מהווה יעד לסטודנטים רבים מלוב ומדרום לסהרה המבקשים ללמוד את הקוראן.

## במהלך [[מלחמת האזרחים בלוב (2011)|מלחמת האזרחים ב-2011]]
ב-3 באוגוסט התקיימו עימותים שבהם נהרגו שלושה בני אדם. המורדים בעיר טענו כי העיר, שתושביה הצטרפו למרד בשלביו הראשונים, נקלעה למצור. חיילי הממשלה שלטו בכבישים המובילים לעיר, ניתקו את החשמל והתקשורת והחלו לעצור אנשים בפרברים.

## קישורים חיצוניים

## הערות שוליים

קטגוריה:לוב: ערים
וילהלם האייה

**אוגוסט וילהלם האייה** (בגרמנית: **August Wilhelm Heye**; 31 בינואר 1869 – 11 במרץ 1947) היה גנרל-אוברסט גרמני אשר שימש כראש משרד הגייסות בין השנים 1920-1926, וכמפקד כוחות היבשה בין 1926–1930.

## ביוגרפיה
האייה נולד בפולדה ב-31 בינואר 1869. ב-22 במרץ 1888 הוא התגייס לצבא הקיסרות הגרמנית. ב-1900 הוא החל לשרת במטה הכללי. ב-1906 הוא נשלח לשרת בשוצטרופה של דרום-מערב אפריקה הגרמנית. בתפקידו זה הוא השתתף בדיכוי מרד ההררו והנאמה. ב-1908 הוא חזר לגרמניה, וב-1910 חזר לגרמניה ושירת במחלקת המודיעין הצבאי.

עם פרוץ מלחמת העולם הראשונה, מונה האייה לראש מטה קורפוס הלנדווהר, ויחד עמו לחם בקרב גליציה. בספטמבר 1917 הוא הועבר לחזית המערבית ומונה לראש מטה קבוצת הארמיות אלברכט. ב-21 בספטמבר 1918 הוא הועלה לדרגת אוברסט ומונה לראש מחלקת המבצעים במטה הכללי. כאשר ב-26 באוקטובר של אותה שנה, פוטר אריך לודנדורף מתפקיד ראש המטה הכללי, מילא האייה את מקומו בתפקיד במשך ארבעה ימים עד כניסתו של וילהלם גרנר לתפקיד.

עם סיום המלחמה, מונה האייה לראש מטה משמר הגבול המזרחי. בתפקידו זה הוא עמל לדכא מרידות קומוניסטיות במזרח גרמניה. הוא הצליח להתקבל לרייכסווהר המצומצם, וב-1 באוקטובר 1919 חזר לברלין והוצב במשרד הגייסות - שם מכובס שנועד לאפשר לגרמניה להקים מטה כללי בלי להפר את חוזה ורסאי. האייה הפך ליד ימינו של ראש המשרד (ובפועל הרמטכ"ל) הנס פון זקט. הן זקט והן האייה היו בעלי השקפות פוליטיות דומות. הם התנגדו למשטרה של רפובליקת ויימאר, אולם לא רצו לקחת חלק בקשר נגדה מתוך רצון לשמור על לכידותו של העם הגרמני. במהלך הפוטש של קאפ, זקט העדיף לא לנקוט עמדה. הוא הסתגר בביתו לכל אורך המאורעות, והאייה מילא את מקומו במשרדו.

לאחר הפוטש, מונה זקט למפקד כוחות היבשה, והאייה מונה לראש משרד הגייסות במקומו. במקביל הוא הועלה לדרגת גנרל-מיור. ב-1922 הוא קודם לדרגת גנרל-לויטננט ומונה לראש לשכת כוח האדם של הצבא. ב-1923 הוא הועבר לשמש כמפקד המחוז הצבאי ה-1 (קניגסברג). ב-9 באוקטובר 1926 פיטר שר הרייכסווהר אוטו גסלר את זקט מתפקיד מפקד כוחות היבשה, ומינה את האייה לתפקיד במקומו בדרגת גנרל. הוא כיהן בתפקיד עד 31 באוקטובר 1930, אז פרש מהצבא בדרגת גנרל-אוברסט.

## קישורים חיצוניים

* וילהלם האייה באתר prussian machine
* וילהלם האייה באתר feldgrau

קטגוריה:גנרלים ברייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1869
קטגוריה:גרמנים שנפטרו ב-1947
קבוצת ביכורה

**קבוצת ביכורה** היא גוש התיישבות בעמק בית שאן, בתחום מועצה אזורית עמק המעיינות, כ-4 קילומטר צפונית לקו הירוק.

כביש 90 עובר במרכז הגוש, ולו מספר דו ספרתי של הצטלבויות עם כבישי הגוש, שאינן כבישים בין-עירוניים מהירים.

עיר האם של הגוש, בית שאן, ממוקמת כ-6 קילומטרים צפונית לו.

יישובי הגוש מסודרים מסביב לביכורה במעין מעגל. ואלו הם, עם כיוון השעון, מצפון: רחוב, תל תאומים, שדי תרומות ורוויה.

בירת הגוש היא המרכז הכפרי ביכורה, שאינו נחשב יישוב, המספק שירותים לשאר יישובי הגוש.

## תחבורה
הגוש מחובר על ידי כביש 90 שעובר במרכזו דרומה, לבקעת הירדן, וצפונה, לבית שאן. מיקום הכביש במרכז הגוש גרם לתאונות רבות, וגרם לחלק מהתושבים לצאת למאבק כנגד התוואי הנוכחי שלו.

כביש 667 מסתיים בקצהו הדרומי של הגוש, ומוביל ממנו על לגלבוע ואחריו לגוש תענכים הנמצא בעמק יזרעאל. כביש זה עובר גם סמוך ליישובים מלכישוע, מירב, מיטל ומעלה גלבוע, הצמודים לקו הירוק השוכן ממערב להם.

למזרח, מובילות דרכים חקלאיות לשדה אליהו, כפר רופין וטירת צבי.

בגוש עצמו, מחבר כביש 6661 את המושב רוויה למרכז הגוש.

## יישובי הגוש

## סביבה
בין המושב רוויה לשאר הגוש עובר נחל מודע.

הגוש ממוקם במרכז שטחים חלקאיים רבים, וסמוך לו ובתוכו נמצאים אתרים היסטוריים כדוגמת תל רחוב ותל א-תום ואתרים אחרים כמו מעיין עין רוויה ומצפה רייצ'ל.

צפונית לגוש נמצאות בריכות דגים רבות.

## קישורים חיצוניים

## הערות שוליים

*
קטגוריה:עמק בית שאן
קטגוריה:מועצה אזורית עמק המעיינות
ביכורה, קבוצת
קטגוריה:ההתיישבות היהודית בארץ ישראל
קטגוריה:כביש 90
קטגוריה:יישובים שהוקמו ב-1951
הודו-סין

[ממוזער|330x330px|הודו-סין במפה מ-[1886]]
**חבל הודו-סין** או **חצי האי הודו-סין** הוא חבל ארץ יבשתי בדרום-מזרח אסיה השוכן בין הודו לסין. חצי האי מוקף ממערב על ידי מפרץ בנגל, ים אנדמן ומצר מלאקה וממזרח על ידי ים סין הדרומי. המונח "הודו-סין" משמש לרוב בהקשר של ההתיישבות הצרפתית בחלק מהאזור. עם הדה-קולוניזציה הוקמו על הודו-סין הצרפתית המדינות וייטנאם, קמבודיה ולאוס. לאורך ההיסטוריה האזור הושפע מהמדינות הגדולות השוכנות לגבולותיו, מכאן קיבל החבל את שמו. השפעת סין באה לידי ביטוי בעיקר בווייטנאם, בעוד שבתאילנד, קמבודיה ולאוס ההשפעה ההודית ניכרת יותר. הדת המרכזית באזור היא הבודהיזם בעיקר בגרסת הטהרוואדה. במלזיה ניתן למצוא מאמינים הינדים, מוסלמים ונוצרים.

לימים הוקמו על חבל זה המדינות:
*
*
*
*
*
*
*

## קישורים חיצוניים

* 

קטגוריה:האימפריה הקולוניאלית הצרפתית
קטגוריה:דרום-מזרח אסיה: היסטוריה
קטגוריה:דרום-מזרח אסיה: גאוגרפיה
קטגוריה:אסיה: חצאי איים
קטגוריה:טריטוריות היסטוריות
קטגוריה:מקומות ששימשו כמושבת עונשין
קטגוריה:האזור האינדומלאי
בלה האלאשי

**בלה האלאשי** (בהונגרית: **Halasi Béla**; קישווארדה, 26 באוקטובר 1887 – שיקגו, 2 בדצמבר 1965) היה עורך דין, כלכלן, פוליטיקאי כלכלי יהודי-הונגרי-אמריקאי, פרופסור באוניברסיטה.

## קורות חייו
בלה האלאשי נולד במשפחה יהודית כבנם של שמעון האלאשי סוחר מנאג'קאלו ושל לאורה טיכלר. הוא קיבל את התואר שלו דוקטור במשפטים באוניברסיטת בודפשט למדע (שמה היום אוניברסיטת אטווש לוראנד). ב-1911 הפך לעמית מערכת של כתב העת "המאה העשרים", וגם הרצה בבית הספר החופשי של החברה למדעי החברה. הוא עבר את מבחן לשכת עורכי הדין ב-1914. ב-1918, במהפכת החרציות, מונה כיועץ מחלקה במשרד החוץ של ממשלת מיהאי קארואי, ובשנת 1919 בדרגת קומיסר העם עסק בהכנת הנושאים הכלכליים של המשא ומתן לשלום. הוא היגר לאחר נפילת הרפובליקה הסובייטית ההונגרית תחילה לגרמניה. בהיידלברג, יחד עם אמיל לדרר, ייסד את כתב העת Weltwirtschaftliche Korrespondenz של הסוציאליסטים המערביים באירופה. מגזין, שאותו גם ערך. ב-1926 עבר לברלין, שם עבד לא רק כעורך עיתון, אלא גם כפרופסור ב"אוניברסיטה לכלכלה ומינהל" (Hochschule für Wirtschaft und Verwaltung) עד העלייה לשלטון של אדולף היטלר. מ-1933 עבד בבריסל כמזכיר המדעי של "המשרד למדעי החברה" (Bureau d'Études Sociales). ב-1939 עזב לניו יורק. הוא הרצה תחילה באוניברסיטת ייל וב"בית הספר החדש למחקר חברתי" (New School for Social Research), ולאחר מכן היה פרופסור לכלכלה באוניברסיטת רוזוולט בשיקגו .

האלאשי היה כלכלן מחקר, הוא עסק בעיקר בפילוסופיה ובסוציולוגיה כלכלית, בבעיות הפיתוח של הכלכלה שלאחר המלחמה, באתגרים החדשים של הכלכלה העולמית ובתופעה שכינה "התערבות כלכלית בינלאומית". הוא כתב את העבודות שלו באנגלית תחת השם אלברט האלאשי.

## כתביו העיקריים
* דעיכת החקלאות האנגלית. – אנגליה הדמוקרטית ווטו של הצעות חוק. (המאה העשרים, 1911)
* סין החדשה - המצב הבלקני - אירועי אקטואליה זרים. הוצאות מלחמה. מלחמת הבלקן. (המאה העשרים, 1913)
* ייצור באמצעות הון (מחשבה חופשית, 1913)
* ביטול האגרה על תמצית הספרים. (בודפשט, 1914)
* הצעת הקוד האזרחי הכללי ההונגרי. דעה וביקורת, בעיקר בכל הנוגע לאינטרסים של המסחר. זכות ההתחייבות. חלק כללי. (בודפשט, 1914)
* מלחמה ומסחר. (המאה העשרים, 1914)
* חירות ציבורית באנגליה והמלחמה. - שווייץ והמלחמה. - חוק המלחמה של הכנסייה. (המאה העשרים, 1916)
* הסבר על תקנת הסחר בשרשרת. (עלונים כלכליים במלחמה. 3. בודפשט, 1917)
* כיווני מדיניות החוץ הרוסית. - רפורמה ברכוש ובחירה. (המאה העשרים, 1917)
* ארווין סאבו. (סקירת מדיניות חברתית, 1918)
* מדיניות סחר. (ברלין, 1930)
* De l'interventionnisme a l'économie dirigée. (Revue des Sciences Economiques, 1932)
* Die Goldwahrung. Grundzüge der Wahrungstheorie. (Berlin, 1933)
* The Problem of Full Employment. – Survey of Recent American Literature on Postwar Economic Security. (International Postwar Problems. New York, 1943).

## לקריאה נוספת
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
* Névpont (נקודת שם)

## הערות שוליים

קטגוריה:יהודים קומיסרי העם (הונגריה 1919)
קטגוריה:עורכי דין יהודים הונגרים
קטגוריה:עיתונאים יהודים הונגרים
קטגוריה:כלכלנים יהודים הונגרים
קטגוריה:מהגרים מהונגריה לארצות הברית
קטגוריה:בוגרי אוניברסיטת אטווש לוראנד בודפשט
קטגוריה:קישווארדה: אישים
קטגוריה:עורכי עיתונים יהודים הונגרים
קטגוריה:הונגרים שנולדו ב-1887
קטגוריה:אמריקאים שנפטרו ב-1965
אבני שהם

**אבני שהם אופנה בע"מ** היא חברת אופנה ישראלית לילדים המחזיקה בבעלותה את המותגים "הוניגמן קידס" ו"קיווי". סה"כ מפעילה הרשת 138 חנויות ברחבי הארץ.

## היסטוריה
בצלאל בן שלום החל לעסוק בתחום האופנה בשנת 1993 כסיטונאי ששיווק בגדי ילדים, בעיקר מסין, לרשתות שונות. בשנת 2006 הקים את חברת "אבני שהם אופנה" שעסקה במיתוג של דמויות טלוויזיוניות ממותגות ביניהן דורה ודייגו.

בשנת 2009 הקים את המותג קיווי (Kiwi). הסניף הראשון של הרשת נפתח באיירפורט סיטי. אחריו נפתחו 14 חנויות במקומות שונים בארץ בטווח של חצי שנה. בשנת 2018 רכשה את חנויות רשת הוניגמן קידס, שנקלעה לקשיים ונכנסה להליך כינוס נכסים, תמורת 6.2 מיליון שקלים. 38 החנויות של רשת הוניגמן הצטרפו ל-84 החנויות של רשת קיווי. בשנת 2023 עמד מספר החנויות של הרשת על 184.

## הערות שוליים

קטגוריה:חברות אופנה ישראליות
קטגוריה:ישראל: חברות שהוקמו ב-2006
ייז'י נקוואסיל

**ייז'י נקוואסיל** (בצ'כית: **Jiří Nekvasil**; נולד ב-24 באפריל 1948) הוא גנרל בדימוס צ'כי, אשר שימש כראש המטה הכללי הצ'כי בין 1993–1998. בין 2000–2004 שימש כשגריר צ'כיה בגאורגיה.

## ביוגרפיה
נקוואסיל נולד בבנשוב ב-24 באפריל 1948. הוא למד במכללה הטכנית הצבאית בליפטובסקי, וב-1969 התגייס לצבא צ'כוסלובקיה כטכנאי טילים. הוא שימש כמפקד בריגדת טילים, ובין 1988–1990 למד באקדמיה הצבאית וורשילוב במוסקבה. לאחר פירוק צ'כוסלובקיה ב-1993, הוא הצטרף לצבא צ'כיה. ב-30 ביוני של אותה שנה הוא מונה לראש המטה הכללי. בתקופת כהונתו, הוא הוביל את הצבא הצ'כי להצטרפות לנאט"ו, מה שדרש ארגון מחדש של הצבא והתאמת התקנים שלו לתקנים המקובלים במערב. כמו כן, הוא שלח גדוד ממוכן לעזרת כוח האכיפה בבוסניה והרצגובינה. הוא סיים את תפקידו ב-30 באפריל 1998 ועזב את הצבא בדרגת גנרל-פולקובניק.

לאחר פרישתו מהצבא, עבד נקוואסיל במשרד החוץ. בין השנים 2000–2004 הוא שימש כשגריר צ'כיה בגאורגיה. ב-8 במאי 2022 העלה אותו נשיא צ'כיה מילוש זמאן לדרגת גנרל ארמייה בדימוס.

## קישורים חיצוניים

* ייז'י נקאסוויל באתר צבא צ'כיה
* ייז'י נקאסוויל, באתר משרד החוץ

קטגוריה:מפקדי צבאות סדירים בעת החדשה: אישים
קטגוריה:אנשי צבא צ'כוסלובקים
קטגוריה:גנרלים צ'כים
קטגוריה:צ'כים שנולדו ב-1948
Revolution 909

**"Revolution 909"** הוא שיר אינסטרומנטלי מתוך אלבום הבכורה של צמד המוזיקה האלקטרונית הצרפתי דאפט פאנק, Homework מ-1997. השיר יצא לאור על ידי וירג'ין רקורדס כסינגל החמישי והאחרון מהאלבום בפברואר 1998. הקליפ לשיר בוים על ידי רומן קופולה.

## רקע
הפתיח של "Revolution 909" אמור להיות השתקפות של ממשלת צרפת ועמדותה נגד מסיבות רייב. כשנשאל על המניעים של העמדה, אמר בנגלטר: אני לא חושב שזו המוזיקה שהם מחפשים, זה המסיבות... אני לא יודע. הם מעמידים פנים שזה סמים, אבל אני לא חושב שזה הדבר היחיד. יש סמים בכל מקום, אבל כנראה שלא הייתה להם בעיה אם אותו דבר היה קורה בקונצרט רוק, כי זה מה שהם מבינים. הם לא מבינים את המוזיקה הזאת, שהיא באמת אלימה וחוזרת על עצמה, שהיא האוס. הם רואים בזה וטיפשות.

## קליפ
הקליפ הנלווה לשיר מראה רייב המתרחש בסמטה. שוטרים מגיעים פתאום לפזר את המסיבה. בזמן שכמה אנשים נעצרים, צעירה שנראית לכודה מבחינה בכתם על חולצתו של שוטר. זה מעורר פלאשבק שמתחיל בזרע עגבנייה שנשתל, ואז נובט, ואז נקצר ואז נארז. החבילות מועברות בסופו של דבר למכולת, שם גברת בוחרת את העגבניות לקחת איתה הביתה. בזמן שהיא מכינה רוטב עגבניות, כתוביות מדריכות במדויק את הצופה על המתכון להכנת הרוטב לספגטי. הגברת מניחה את הארוחה המוכנה במכל טאפרוור. הקצין מתחילת הסרטון נראה עם הארוחה בניידת שלו. הוא מטפטף את רוטב העגבניות על חולצתו תוך כדי אכילתו ויוצר את הכתם. זה מביא את הפלאשבק לתחילת הסרטון. כאשר השוטר מביט בחולצתו המוכתמת ודעתו מוסחת, הצעירה זוכה בהזדמנות להימלט. מישהו מופיע על במה למעלה ומושך אותה למקום מבטחים.

הקליפ מופיע ב-D.A.F.T.*,* אוסף קליפים מ-Homework. הוא זמין גם במהדורה מוגבלת של Musique Vol. 1 1993–2005*.* פרשנות האודיו של רומן קופולה ל-"Revolution 909" ב-D.A.F.T מזכירה חברים שלו שראו את הסרטון והבחינו באדם הדומה לתומא בנגלטר. הוא לא אישר אם זה בנגלטר או לא. קופולה מכנה את הסרטון גם "סרטון העגבניות". הוא הצהיר שהוא השתמש בהגדרת העגבניות כי תמיד רצה להפיק סרטון הדרכה.

## מצעדים

## קישורים חיצוניים

## הערות שוליים

קטגוריה:שירי דאפט פאנק
קטגוריה:שירים באנגלית
קטגוריה:סינגלים בהוצאת וירג'ין רקורדס
Evadne

**Evadne** היא להקת מטאל מספרד המנגנת דת'-דום גותי ודת'-דום מלודי. היא נקראת על שם אוודנה , שם של מספר דמויות נשים במיתולוגיה היוונית.

## חברי הלהקה

### נוכחיים

* חוסה קיליס (Jose Quilis) - גיטרה באס
* חואן ניהיל (Joan Nihil) - תופים, שירה וגרואלינג
* חוסן מרטין (Josan Martín) - גיטרה חשמלית
* אלברט קונחרו (Albert Conejero) - שירה וגרואלינג
* טריסטן איניגס (Tristán Iñiguez) - גיטרה חשמלית (בהופעות בלבד)

### לשעבר

* מיגל אנחל (Miguel Ángel) - תופים
* רפא (Rafa) - תופים
* מארק (Marc) - גיטרות (?–2020)
* פרננדו (Fernando) - גיטרות
* אתנמר (Ethenmar) - קלידים
* ג'סי (Jessie) - קלידים, שירה
* אנדוני רוס (Andoni Ros) - גיטרות (2021–2022)

## דיסקוגרפיה
* In the Bitterness of Our Souls - דמו (מוזיקה), 2004
* The 13th Condition - אלבום אולפן, 2007
* The Shortest Way - אלבום אולפן, 2012
* Dethroned of Light - מיני-אלבום, 2014
* A Mother Named Death - אלבום אולפן, 2017
* Dethroned of Our Souls - אלבום אוסף, 2019
* The Pale Light of Fireflies - אלבום אולפן, 2021

## קישורים חיצוניים
* 
* 
* 
* Bandcamp: Dethroned of Light ו-The Pale Light of Fireflies

קטגוריה:להקות מטאל גותי
קטגוריה:להקות דום מטאל
קטגוריה:להקות דת' מטאל
אורניתופוביה

[ממוזער|פסיפס ב[הרכבת התחתית של לונדון|רכבת התחתית של לונדון המתאר אישה מותקפת על ידי ציפורים מסרט האימה "הציפורים".]]**אורניתופוביה** היא פחד חריג ובלתי רציונלי מעופות, כמו גם סוג של פוביה ספציפית. המונח עשוי להתייחס גם לסלידה חזקה מציפורים. אנשים עם אורניתופוביה מפחדים לעיתים קרובות מסוגים ספציפיים של ציפורים, למשל תרנגולות, ברווזים ו/או עופות מזיקים באזורים המייצרים תבואה.

## אישים בולטים
הראפר האמריקאי אמינם סיפר כי הוא מפחד מינשופים. לכדורגלן האנגלי דייוויד בקהאם ולשחקנית האמריקאית סקרלט ג'והנסון יש גם אורניתופוביה. אנשים אחרים עם הפוביה הם:
* אינגמר ברגמן
* נייל הורן
* לוסיל בול
* טריי יאנג
* אוליביה רודריגו

## הערות שוליים

קטגוריה:פוביות
קונרד קרז'ינובסקי

**קונרד קרז'ינובסקי, ב**פולנית: **Konrad Krzyżanowski** (15 בפברואר 1872 - 25 במאי 1922) היה מאייר וצייר פולני, בעיקר של דיוקנאות, שנחשב לצייר מוקדם של האקספרסיוניזם.

## ביוגרפיה
הוא נולד בקרמנצ'וג, וגדל בקייב. שם לקח את שיעורי האמנות הראשונים שלו בבית הספר לציור אצל מיקולה מורשקו.  לאחר מכן, למד לימודים סדירים באקדמיה האימפריאלית לאמנויות בסנט פטרסבורג. אולם הוא לא היה שם זמן רב, מאחר שסלד משיטות הלימוד של בית הספר, הגיע לעימות עם הרקטור וגורש מהמוסד. 

בשנת 1897 עבר קריז'נובסקי למינכן, שם לקח שיעורים פרטיים מסיימון הולוסי. כעבור שלוש שנים השתקע בוורשה ויחד עם קז'ימייז' סטברובסקי והקים בית ספר לציור אותו ניהל במשך ארבע שנים. בשנים 1904 עד 1909 לימד באקדמיה לאמנויות יפות, שם לקח את תלמידיו לעיתים קרובות לצייר בליטא ובפינלנד. הוא גם עשה איורים עבור כתב עת ספרותי ואמנותי שיצא לאור מ-1901 עד 1907.

בשנת 1906 נישא קז'ינובסקי לאמנית מיכלינה פיוטרשבסקה, סטודנטית באקדמיה. לאחר סיום לימודיה בשנת 1909, הוא התפטר מתפקידו שם. מ-1912 עד 1914 חיו בני הזוג בלונדון ובפריז, שם למדה מיכלינה עם מוריס דני באקדמיה רנסון. 

ב-1914 חזרו לורשה, אך בעקבות פרוץ מלחמת העולם הראשונה נסעו לגור בווליניה אצל קרובי משפחתה של מיכלינה. בשנים 1917 עד 1918 הם גרו בקייב, שם לימד קז'ינובסקי ב"בית הספר הפולני לאמנויות יפות".

לאחר הקמת הרפובליקה הפולנית השנייה, הם חזרו לורשה וקז'ינובסקי הקים מחדש את בית הספר הפרטי שלו לאמנות. בין תלמידיו הידועים ביותר היו טדאוש פרושקובסקי, לודוויק קונזבסקי וקריסטינה ורובלבסקה.

קריז'נובסקי נפטר בורשה ב-25 במאי 1922.

## גלריה

File:Dziewczynka i fortepian.jpg|ילדה ופסנתר
File:Krzyżanowski, Konrad (1872-1922) - Clouds in Finland - National Museum Kraków.jpg|עננים בפילנלד
File:Krzyżanowski By the light of candle.jpg|לאור נרות
File:Krzyżanowski - Portret żony z pieskiem.jpg|אישה וכלב



## קישורים חיצוניים

## הערות שוליים

קטגוריה:ציירים פולנים

קטגוריה:ילידי 1872
קטגוריה:נפטרים ב-1922
רודריגו ריקלמה

**רודריגו רִיקֵלְמֶה רצ'ה** (נולד ב-2 באפריל 2000), הידוע בכינוי **רורו**, הוא כדורגלן ספרדי המשחק בעמדות הקשר ההתקפי והקיצוני הימני בקבוצת ריאל בטיס מהלה ליגה.

## קריירת מועדונים

ריקלמה נולד במדריד והצטרף למחלקת הנוער של אתלטיקו מדריד ב-2010 בגיל 10, לאחר ששיחק בראיו ואיאקאנו וריאל סרגוסה. הוא ערך את הופעת הבכורה שלו בקבוצת המילואים במרץ 2019.

ב-1 בספטמבר 2019, ערך ריקלמה את הופעת הבכורה שלו בקבוצה הראשונה ובלה ליגה, כשנכנס כמחליף מאוחר בניצחון 2-3 על אייבר. 

באוקטובר 2020, הושאל ריקלמה לבורנמות' מהצ'מפיונשיפ האנגלי לעונה אחת עם אופציה לרכישה. הוא ערך את הופעת הבכורה שלו כמחליף, ובאוקטובר 2020, הבקיע את שער הבכורה שלו עבור בורנמות' בתיקו 1-1 נגד דרבי קאונטי.

באוגוסט 2021, הושאל ריקלמה למירנדס מהליגה הספרדית השנייה לעונת 2021/2022. הוא היה שחקן הרכב קבוע, ורשם 8 שערים ו-12 בישולים בעונה. 

באוגוסט 2022, הושאל ריקלמה לז'ירונה מהלה ליגה לעונה אחת, לאחר שחידש את חוזהו באתלטיקו עד 2028.

ב-4 ביולי 2025 חתם בריאל בטיס ל-5 שנים.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:מדריד: כדורגלנים
קטגוריה:כדורגלני אתלטיקו מדריד
קטגוריה:כדורגלני בורנמות'
קטגוריה:כדורגלני ז'ירונה
קטגוריה:ספורטאים ספרדים באנגליה
קטגוריה:ספרדים שנולדו ב-2000
קטגוריה:כדורגלני ריאל בטיס
וולטר פוניש

**וולטר פוניש** - אנגלית: **Walter Poenisch**; (11 ביולי 1913 - 6 ביוני 2000), היה שחיין אמריקאי במים פתוחים למרחקים ארוכים ואופה.

## ביוגרפיה
בשנת 1963, בגיל 50, החל פוניש את קריירת השחייה המקצוענית שלו והשתתף במשחה מרתון מקצועי לאורך 30 מייל בימת מישיגן.

ביוני 1972 ניסה פוניש לקבוע שיא שחייה באוקיינוס למרחקים ארוכים מחוץ לפלורידה, אך נמשה מהמים לאחר שכרישים תקפו את כלוב הבטיחות שלו.

בשנת 1976, הוא שחה 125 מילים (כ-200 ק"מ) במצר פלורידה ונרשם בספר השיאים של גינס עבור השחייה הארוכה ביותר באוקיינוס.

בעקבות משבר הטילים בקובה בשנת 1963, הגה פוניש את הרעיון של "משחה למען השלום" שיחבר בין שתי המדינות. הוא פעל להגשמת חזונו על ידי כתיבת מכתבים ופניות לסנטורים, לבית הלבן וגם לפידל קסטרו, שליט קובה.

ב-1978, בגיל 65, התקבלה האשרה המיוחלת, ופוניש יצא להיות האדם הראשון ששוחה מהוואנה, בירת קובה, לפלורידה קיז שבארצות הברית. נשיא קובה פידל קסטרו הגיע כדי לאחל לו הצלחה ביציאה למשחה.

פוניש החל את שחייתו מקובה ב-13 ביולי 1978, כשהוא נעזר בכלוב נגד כרישים וסנפירים לרגליו. כשלושים ושלוש שעות לאחר מכן, הגיע פוניש לליטל דאק קי , אי קטן בפלורידה קיז התחתית. המשחה לא קיבל הכרה רשמית, משום שלא היה משקיף חיצוני, מלבד הצוות האישי של פוניש.

פוניש נפטר ביוני 2000 מבלי שזכה להכרה רשמית על שחייתו מקובה לפלורידה ב-1978.

לאחר מותו, באוגוסט 2017, קיבל פוניש הכרה בהיכל התהילה הבין-לאומי של השחייה  בפורט לודרדייל.

## חיים אישיים
פוניש היה אופה במקצועו.
בצעירותו הוא גם עסק ברכיבת רודאו תחרותית והיה שרירן.

## הישגים ותארים
* 1976 – נרשם בספר השיאים של גינס על המשחה הארוך ביותר במים הפתוחים, 125 מייל (כ-200 ק"מ), במצר פלורידה.
* 13 באוגוסט 1978 – היה הראשון ששחה מקובה לפלורידה, במשך 33 שעות, בעזרת כלוב נגד כרישים וסנפירים.
* אוגוסט 2017 - צורף להיכל התהילה הבינלאומי של השחייה בתור "שחיין מרתון פורץ דרך במים הפתוחים".

## קישורים חיצוניים
* אתר Swim for Peace 

## הערות שוליים

קטגוריה:אמריקאים ילידי אוהיו
קטגוריה:שחייני מים פתוחים אמריקאים
קטגוריה:אוהיו: שחיינים
קטגוריה:אמריקאים שנולדו ב-1913
קטגוריה:אמריקאים שנפטרו ב-2000
גלנו (כדורגלן)

**ונדרסון רודריגס דו נסימנטו גלנו** (בפורטוגזית: **Wenderson Rodrigues do Nascimento Galeno;** נולד ב-21 באוקטובר 1997), הידוע בכינוי **גלנו** או **ונדרסון גלנו**, הוא כדורגלן ברזילאי המשחק כקיצוני עבור המועדון הסעודי אל-אהלי. 

## קריירת מועדונים
גלנו נולד בברה דו קורדה, מרניאו, והצטרף למחלקת הנוער של טרינדד ב-2014. הוא ערך את הופעת הבכורה המקצועית שלו עבור המועדון ב-10 בפברואר 2016, שיחק 29 דקות וכבש צמד בהפסד 3-0 נגד אתלטיקה אנפולינה באליפות גויאנו.גלנו סיים את אליפות גויאנו 2016 עם 5 שערים ב-10 הופעות, ונבחר לתגלית העונה. באפריל 2016 חתם בגרמיו אנפוליס. ב-28 ביוני 2016, עבר גלנו לאירופה והצטרף לפורטו על חוזה השאלה לעונה אחת, תחילה לקבוצת המילואים. הוא ערך את הופעת הבכורה המקצועית שלו ב-7 באוגוסט. ב-16 במאי 2017, לאחר שכבש 11 שערים עבור קבוצת המילואים, רכשה אותו פורטו והוא חתם על חוזה ל-5 שנים עם סעיף שחרור של 40 מיליון אירו.

גלנו ערך את הופעת הבכורה שלו בקבוצה הראשונה ובליגת העל הפורטוגלית ב-21 באוקטובר 2017. ב-23 בינואר 2018, הושאל לפורטימוננסה עד יוני 2018.

ב-11 ביולי 2018, הושאל גלנו לריו אבה לכל העונה. הוא היה שחקן הרכב קבוע, וכבש 8 שערים ב-35 הופעות בכל המסגרות.

ב-6 באוגוסט 2019, חתם גלנו בבראגה ל-5 שנים תמורת 3.5 מיליון אירו. הוא כבש את שער הבכורה שלו במשחק השלישי בעונה, בתיקו 1-1 נגד ז'יל ויסנטה ב-25 באוגוסט 2019.

גלנו כבש 6 שערים ב-6 משחקי שלב הבתים של הליגה האירופית עם בראגה בעונת 2021/2022. 

ב-31 בינואר 2022, השיגה פורטו הסכם לרכישת גלנו מבראגה תמורת 9 מיליון אירו, על חוזה עד קיץ 2026. הוא כבש את שער הבכורה שלו ב-13 במרץ בניצחון 0-4 על טונדלה.

במרץ 2022, קיבל גלנו אזרחות פורטוגלית לאחר 5 שנים במדינה.

ב-31 בינואר 2025 חתם על חוזה באל אהלי מליגת העל הסעודית, ששילמה עבורו לפורטו 50 מיליון אירו.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני פורטימוננסה
קטגוריה:כדורגלני ריו אבה
קטגוריה:כדורגלני ספורטינג בראגה
קטגוריה:כדורגלני פורטו
קטגוריה:כדורגלני אל-אהלי ג'דה
קטגוריה:כדורגלני נבחרת ברזיל
קטגוריה:ספורטאים ברזילאים בפורטוגל
קטגוריה:ברזילאים שנולדו ב-1997
האי קוטיסארי

**קוטיסארי** (פינית: **Kotisaari**) הוא אי על נהר קמיג'וקי, ליד רובניימי, פינלנד. החל מסוף המאה ה-19 שימש האי כמעוז מסורתי לחוטבי עצים. עם זאת, בשנות ה-80, המשאיות החליפו את הסירות כשיטה העיקרית להובלת עצים, והשימוש בה כמעוז חוטבי עצים הגיע לסיומו.

חברת Lapland Safaris מפעילה טיולים לאי ממאי עד אוקטובר. הם גם הסבו את בית הסירות הישן לטברנה.

## קישורים חיצוניים

## הערות שוליים

קטגוריה:פינלנד: איים
אדריאן ברנבה

**אדריאן ברנבה גרסיה** (נולד ב-26 במאי 2001), הוא כדורגלן ספרדי המשחק כקשר בפארמה מהסרייה א' האיטלקית.

## קריירה
ברנבה הוא בוגר מחלקות הנוער של אספניול וברצלונה. הוא הצטרף למנצ'סטר סיטי בקיץ 2018. ברנבה שיחק במדי הקבוצה הבוגרת במשחקי טרום העונה, ואף ערך את הופעת הבכורה הרשמית שלו כשנכנס כמחליף במשחק גביע הליגה נגד אוקספורד יונייטד בספטמבר 2018. הוא שוחרר מסיטי בסוף עונת 2020/2021.

ביולי 2021 חתם ברנבה על חוזה ל-3 שנים בפארמה מהסרייה ב' האיטלקית. הוא החמיץ את תחילת העונה עקב פציעה, וערך את הופעת הבכורה שלו בפברואר 2022 בתיקו 0-0 נגד בנוונטו. בפברואר הבקיע את שער הבכורה שלו בניצחון 0-4 על ספאל. ברנבה היה חלק מרכזי בקבוצה תחת המאמן ג'וזפה יאקיני, למרות העונה המאכזבת.

לאחר עונה חזקה נוספת עם פארמה, בה כשלו בהעפלה לסרייה א' רק בפלייאוף, האריך ברנבה את חוזהו במועדון עד 2026.

## נבחרת לאומית
ברנבה היה חלק מסגל נבחרת ספרד עד גיל 21 בטורניר אליפות אירופה בכדורגל עד גיל 21 בשנת 2023.

נכלל בסגל הנבחרת האולימפית של ספרד לטורניר הכדורגל באולימפיאדת פריז (2024).
## תארים
**[[פארמה (כדורגל)|פארמה]]**

• סרייה ב' (1): 2023/2024

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני פארמה
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספרדים שנולדו ב-2001
אגם טיסה

**אגם טיסה** (בהונגרית: **Tisza-tó**, נקרא **מאגר קישקורי** עד 1988) הוא האגם השני בגודלו בהונגריה והאגם המלאכותי הגדול ביותר בנהר טיסה, בחלק הצפוני של המישור הגדול. הסיבות החשובות ביותר להקמתה היו הבטחת זרימת מים קבועה הנחוצה להפעלת תחנת הכוח ההידרואלקטרית קישקורי, וכן להבטיח את מפלס המים הגבוה הנדרש להפעלת תחנת הכוח התרמית החדשה טיסה המותקנת באותה תקופה בטיסאויווארוש על ידי סכר.

## גאוגרפיה
האגם ממוקם בחלק הצפוני של המישור הגדול, בקצה הדרום-מזרחי של מחוז הווש, על גבול המחוזות בורשוד-אבאוי-זמפלן, הווש ויאס-נאג'קון-סולנוק.

שטחו הוא 127 קמ"ר, עליו פסיפס של משטחי מים פתוחים, איים, וערוצים רדודים. אורכו (נמדד לאורך תוואי הזרימה של נהר טיסה, כלומר בערך בכיוון צפון-דרום) הוא 27 קילומטרים, ועומקו הממוצע 1.3 מטר; עם זאת, הנקודה הכי עמוקה באגם היא 17 מטר. באגם יש 43 קמ"ר של איים.

## היסטוריה
בשנים 1967–1973 נבנתה תחנת הכוח קישקורי עם סכר כדי לשלוט בשיטפונות של נהר טיסה ולספק אספקת מים יעילה יותר למישור הגדול. הוא הושלם בשנת 1978. המים של האגם המלאכותי כיסו נחלים, שדות מרעה, יערות ושדות חקלאיים.

מאז התפתחה האקולוגיה במקום. מגוון בעלי חיים וצומחים מצאו בו בית. בחוף הצפוני של האגם פועלת שמורת ציפורים. מאז 1999, הפארק הלאומי הורטובאג' הוא אתר מורשת עולמית של אונסק"ו.

### גלריה

קובץ:Kiskörei víztározó, légi fotó.jpg|תצלום אוויר של האגם
קובץ:Tisza-tó, légi felvétel.jpg|תצלום אוויר של האגם
קובץ:Tisza-tó.jpg|הנוף של אגם טיסה
קובץ:Lake Tisza 3.jpg|ערוץ באגם טיסה
קובץ:Poroszló 031.jpg|חתירה בקנו באגם
קובץ:Lake Tisza 4.jpg|שייט באגם


## קישורים חיצוניים

## הערות שוליים

קטגוריה:הונגריה: אתרי מורשת עולמית
קטגוריה:הונגריה: נהרות ונחלים
קטגוריה:אגמי אגירה מלאכותיים
אנדוני גורוסאבל

**אַנְדוֹנִי גוֹרוֹסָאבֶּל אספינוסה** (בספרדית: **Andoni Gorosabel Espinosa**; נולד ב-4 באוגוסט 1996) הוא כדורגלן ספרדי המשחק בעמדת המגן הימני באתלטיק בילבאו מהלה ליגה. גדל בריאל סוסיאדד ושיחק בה עד ברוב הקריירה שלו עד שעבר לאלאבס, שממנה עבר לבילבאו ב-2024.

## קריירה
### ריאל סוסיאדד
גורוסאבל נולד באראסאטה, חבל הבאסקים, ייצג את ריאל סוסיאדד בנוער, ושיחק בליגת הנוער של אופ"א ב-2013. ב-11 ביולי 2014, לאחר שסיים את ההשאלה שלו, הוא הושאל שוב לביאסאין בליגה הרביעית, וערך את הופעת הבכורה שלו בבוגרים במהלך העונה.

עם החזרה, גורוסאבל שובצה לקבוצת בריו, גם היא בליגה הרביעית. ב-9 ביולי 2016, הוא הושאל לריאל אוניון מהליגה השלישית לשנה אחת.

ב-16 ביוני 2017 חידש גורוסאבל את חוזהו בריאל סוסיאדד עד 2019 והועלה למילואים, גם הם בליגה השלישית. הוא ערך את הופעת הבכורה שלו בקבוצה הראשונה שלו - והלה ליגה - ב-21 בספטמבר, כשפתח בהרכב בהפסד חוץ 0–3 מול לבאנטה.

ב-5 בדצמבר 2017 חידש גורוסאבל את חוזהו עד 2021, ובילה את שארית הקמפיין כמחליף לאלבארו אודריוזולה. ביולי 2018, כאשר גם אודריוזולה עזב, הוא הועלה לסגל הראשי.

במרץ 2022, הוא הגיע לציון דרך, 100 הופעות בריאל סוסיאדד.

### אלאבס
ב-11 באוגוסט 2023, גורוסאבל חתם על חוזה לשנה עם דפורטיבו אלאבס, העולה החדשה ללה ליגה.

## קישורים חיצוניים

קטגוריה:כדורגלנים ספרדים
קטגוריה:כדורגלני דפורטיבו אלאבס
קטגוריה:כדורגלני ריאל סוסיאדד
קטגוריה:ספרדים שנולדו ב-1996
עיריית רחובות

[ממוזער|200px|פוסטר הקורא לשחרור [החטופים במלחמת חרבות ברזל|החטוף נמרוד כהן על בניין העירייה במהלך מלחמת חרבות ברזל]]
ממוזער|200px|כיכר החטופים של רחובות בסמוך לבניין העירייה

**עיריית רחובות** היא גוף השלטון המקומי, במעמד של עירייה, האחראי לניהולה השוטף של העיר רחובות. ככל רשות מקומית, עוסקת עיריית רחובות בעניינים מוניציפליים מסוג הסדרת שירותי חינוך, תרבות, רווחה, תשתיות, ניקיון, תברואה וכדומה.

## מבנה פוליטי
### מועצת העיר
מועצת עיר היא גוף פוליטי-ציבורי, הגוף העירוני הנבחר אחת לחמש שנים בבחירות מקומיות על ידי תושבי העיר. בראש המועצה עומד ראש העירייה, הנבחר בבחירה ישירה ואישית.

מועצת עיר, בדומה לכנסת, מורכבת מחברי-מועצה, המשתייכים לסיעות שונות, המרכיבות את הקואליציה והאופוזיציה. בראשית כהונתה בוחרת המועצה מקרב חבריה נציגים לוועדות העירוניות על פי מפתח סיעתי.

המועצה אחראית על ניהול העיר בתחומים שונים כגון: קביעת התקציב העירוני, חקיקת חוקי עזר, מתן היתרים שונים, פיתוח העיר וכדומה.

מועצת העיר שואבת את כוחה מ'פקודת העיריות', ומחויבת בדיווח לשר הפנים. ב'פקודת העיריות' אפשר למצוא פירוט באשר לתחומי הסמכות של המועצה וועדותיה השונות.

### ראש העירייה
בראש המבנה הפוליטי של עיריית רחובות עומד ראש העירייה, הנבחר אחת לחמש שנים בבחירות אישיות. במקביל לבחירת ראש העירייה, נבחרים בפתק הצבעה נוסף ובמעטפה נפרדת חברי מועצת העיר, המתמודדים ברשימות שונות שאינן בהכרח מקבילות לרשימות המתמודדות בפוליטיקה הלאומית. ראש העירייה, בדומה לראש ממשלה, נזקק לתמיכת רוב של חברי המועצה שנבחרה, ועל כן ירכיב בדרך כלל קואליציה עירונית ליצירת רוב במועצת העיר, אשר יעניק לו גיבוי וחופש פעולה לניהול ענייני העיר. בכירי רשימות הקואליציה מתמנים על פי רוב לסגניו, אוחזים בתיקים נושאיים שונים של אחריות לניהול ענייני העיר, ומהווים יחד עם ראש העירייה את "הנהלת העירייה" – היא ה"קבינט" המוניציפלי. יתר חברי המועצה שאינם חברי הנהלה, פועלים בוועדות השונות, המורכבות מאנשי רשימות שונות מן הקואליציה והאופוזיציה.

## חברות עירוניות
* החברה העירונית לתרבות ספורט ונופש
* ה.ל.ר – החברה לפיתוח רחובות
* תאגיד המים "הבאר השלישית"
* "בית העם" – היכל התרבות העירוני
* רשת חוויות

## קישורים חיצוניים

* 

רחובות
קטגוריה:רחובות
יאנחל הררה

**יאנחל קלמנטה הררה ראבלו** (בספרדית: **Yangel Clemente Herrera Ravelo**; נולד ב־7 בינואר 1998) הוא כדורגלן ונצואלי המשחק בעמדת הקשר בריאל סוסיאדד מהלה ליגה ובנבחרת ונצואלה.

## קריירת מועדונים
הררה התחיל את הקריירה שלו במונאגאס לפני שעבר ב-2016 לאתלטיקו ונצואלה. בינואר 2017 חתם במנצ'סטר סיטי ומיד הושאל לניו יורק סיטי מה-MLS לשנתיים. הוא ערך את הופעת הבכורה שלו במרץ 2017.

לאחר שנתיים בניו יורק, הושאל הררה לווסקה מהלה ליגה הספרדית לחצי עונה. ביולי 2019, הושאל לגרנדה לעונה אחת, וההשאלה הוארכה לעונה נוספת. באוגוסט 2021, הושאל לאספניול לעונה אחת.

באוגוסט 2022, הושאל הררה לז'ירונה, העולה החדשה ללה ליגה, לעונה אחת. הוא ערך את הופעת הבכורה שלו בהפסד 0–1 לוולנסיה במחזור הפתיחה. בינואר 2023 הבקיע את שער הבכורה שלו בתיקו 2–2 נגד אספניול.

ביולי 2023, חתם הררה על חוזה קבוע ל-4 שנים בז'ירונה.

ב-1 בספטמבר 2025 חתם בריאל סוסיאדד.
## נבחרת לאומית
הררה ערך את הופעת הבכורה שלו בנבחרת ונצואלה באוקטובר 2016, בהפסד 0–2 ל. הוא שימש כקפטן נבחרת הנוער של ונצואלה בגביע העולם עד גיל 20 ב-2017, והבקיע את שער הניצחון מול יפן בשמינית הגמר.

## קישורים חיצוניים

## הערות שוליים

קטגוריה:כדורגלנים ונצואלים
קטגוריה:קשרי כדורגל ונצואלים
קטגוריה:כדורגלני מנצ'סטר סיטי
קטגוריה:כדורגלני ניו יורק סיטי
קטגוריה:כדורגלני וסקה
קטגוריה:כדורגלני גרנדה
קטגוריה:כדורגלני אספניול
קטגוריה:כדורגלני ז'ירונה
קטגוריה:כדורגלני ריאל סוסיאדד
קטגוריה:כדורגלני נבחרת ונצואלה
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים באנגליה
קטגוריה:ספורטאים זרים בארצות הברית
קטגוריה:ספורטאים זרים בספרד
קטגוריה:ונצואלים שנולדו ב-1998
פרס הרב בר שאול

**פרס הרב בר־שאול** הוא פרס בתחום הספרות התורנית.

הפרס על שם הרב אלימלך בר-שאול (1913–1964) אשר כיהן כרבה של העיר רחובות וחיבר ספרי הגות יהודית, אמונה ומחשבה. הפרס ניתן במשך כשלושים שנה בערך עד שנת 2000 על ידי המועצה הדתית ברחובות במעמד דיינים, ראשי ישיבות, רבנים ואישי ציבור. הפרס הוענק החל משנת ה'תשכ"ו, בי' בחשוון, יום פטירתו של הרב בר שאול.

הפרס ניתן בעבור "חיבור ספר במחשבת ישראל בהבלטת אהבת תורה אהבת ישראל וארץ ישראל" ועמד בראשיתו על סך 1,000 לירות, וכן על מפעל חיים.

בין חברי ועדת הפרס שימשו במהלך השנים הרב נתן צבי פרידמן, שבתי דון-יחייא, אברהם יהודה גולדראט, הרב שלמה קוק, הרב שאול ישראלי, פרופ' שמחה בונם אורבאך, הרב יונה שיבר, הרב כתריאל פישל טכורש, הרב עוזי קלכהיים, הרב בנציון פירר, יצחק רפאל ואחרים.

## בין זוכי הפרס
* הרב יהושע בכרך (ה'תשכ"ו), על סדרת ספריו לביאור התנ"ך לאור מדרשי חז"ל.
* הרב בנימין אפרתי (ה'תשכ"ו) על ספרו "הסניגוריה במשנת הרב קוק"
* הרב חיים אריה ברנשטיין, (ה'תשכ"ז) - על ספרו "הליכות חיים".
* הרב בנציון פירר, (ה'תשכ"ח) על ספרו "הגיונה של תורה".
* הרב ברוך ישר על ספרו "בין השיטין של תורה" (ה'תשכ"ט).
* פרופ' חיים ליפשיץ על ספרו "הוגים וחוזים" (ה'תשכ"ט).
* הרב יצחק רפאל עציון, (ה'תש"ל), על סדרת ספריו במחשבת ישראל.
* הרב קלמן פרנקל, (ה'תש"ל), על ספרו "באהלי צדיקים".
* תא"ל הרב מרדכי פירון, (ה'תשל"ב) על ספרו "בנתיבי אגדות חז"ל".
* הרב ד"ר יהודה מוריאל - (ה'תשל"ג) על סדרת ספריו "עיונים במקרא".
* הרב כתריאל פישל טכורש - (ה'תשל"ה) על ספרו "הדרת אפרים".
* הרב יעקב הלוי פילבר (ה'תשל"ו) על ספרו "אילת השחר".
* הסופר אהרן סורסקי (ה'תשל"ט) על סדרת ספריו "מרביצי ותורה ומוסר" .
* הרב אפרים צמל (ה'תשל"ט) על ספרו "שיח ביהדות".
* הרב משה צבי נריה (ה'תשמ"א).
* הרב עדין שטיינזלץ - (ה'תשמ"ד) על מפעל חיים.
* הרב נתן צולמן (ה'תשמ"ט) - על ספרו "הגות והשקפה ביהדות".

## הערות שוליים

קטגוריה:פרסים ישראליים
קטגוריה:רחובות: דת
*
חואנפה

**חואן פדרו רמירס לופס** (נולד ב-30 באפריל 1991), הידוע בכינוי **חואנפה**, הוא כדורגלן ספרדי המשחק כבלם בז'ירונה מהלה ליגה.

## קריירת מועדונים
חואנפה נולד בלאס פאלמאס, וגדל במחלקת הנוער של לאס פאלמאס. הוא ערך את הופעת הבכורה שלו בקבוצת המילואים ב-2008 בליגה הרביעית.

ב-13 ביוני 2009, ערך חואנפה את הופעת הבכורה המקצועית שלו בקבוצה הראשונה, כשנכנס כמחליף מאוחר בתיקו 0-0 נגד ראיו ואיקאנו בליגה השנייה. ב-22 ביוני 2010 קודם רשמית לסגל הקבוצה הבוגרת.

ב-21 בינואר 2012, הבקיע חואנפה את שער הבכורה שלו בליגה השנייה, שער ניצחון בדקה ה-90 בתיקו 1-1 נגד סבדל. בספטמבר 2013, עזב את המועדון וחתם בראסינג סנטנדר מהליגה השלישית.

לאחר העפלה לליגה השנייה, חתם חואנפה ביוני 2014, על חוזה ל-3 שנים בגרנדה, אך הושאל מיד לראסינג סנטנדר.

ביולי 2015, הושאל לעונה אחת לריאל ואיאדוליד. ביולי 2016, חתם על חוזה קבוע ל-3 שנים בז'ירונה מהליגה השנייה. הוא תרם 34 הופעות בעונה שהסתיימה בהעפלה היסטורית של המועדון ללה ליגה.

## קישורים חיצוניים

## הערות שוליים

קטגוריה:בלמי כדורגל ספרדים
קטגוריה:כדורגלני ז'ירונה
קטגוריה:ספרדים שנולדו ב-1991